Dominique Strauss-Kahn

Economegydd, cyfreithiwr a gwleidydd o Ffrainc ydy Dominique Gaston André Strauss-Kahn (ganed 25 Ebrill 1949), a gyfeirir ato'n aml yn y cyfryngau fel DSK . Roedd yn aelod o Blaid Sosialaidd Ffrainc. 

Roedd yn athro economeg yn Athrofa Paris ar gyfer Astudiaethau Gwleidyddol. Strauss-Kahn oedd Gweinidog yr Economi a Chyllid o 1997 tan 1999 fel rhan o lywodraeth Lionel Jospin.

Penodwyd Strauss-Kahn yn Rheolwr Gyfarwyddwr y Gronfa Ariannol Ryngwladol ar 28 Medi 2007, gyda chefnogaeth arlywydd ei wlad Nicolas Sarkozy, a gweithiodd yn y swydd tan ei ymddiswyddiad ar 18 Mai 2011 yn sgil sgandal rhywiol. Ym mis Mai 2011 fe'i harestiwyd yn Ninas Efrog Newydd ac fe'i gyhuddwyd o ymosodiad rhywiol, caethiwed gorfodol ac ymgais i dreisio morwyn a aeth i mewn i'w ystafell yn ei westy. Cafodd y cyhuddiadau eu gollwng yn ddiweddarach. Dilynodd honiadau rhywiol eraill, ac arweiniodd at ryddfarnau. Fodd bynnag, arweiniodd yr achosion cyfreithiol hyn at iddo dynnu'n ôl o etholiad arlywyddol Ffrainc yn 2012, lle'r oedd wedi bod yn ffefryn i ennill enwebiad y Blaid Sosialaidd (enillodd ymgeisydd y blaid yn y pen draw, François Hollande, yr etholiad arlywyddol) a rhoi terfyn ar ei yrfa wleidyddol. Wedi hynny, ailddechreuodd ei weithgareddau yn y sector preifat.

Cyfeiriadau

Categori:Genedigaethau 1949
Categori:Cyfreithwyr o Ffrainc
Categori:Economegwyr o Ffrainc
Categori:Gwleidyddion yr 20fed ganrif o Ffrainc
Categori:Gwleidyddion yr 21ain ganrif o Ffrainc